amanoisuno/poetBack huggingface dataset:
吳宮 殷堯藩 
吳王愛歌舞，夜夜醉嬋娟。見日吹紅燭，和塵掃翠鈿。徒令勾踐霸，不信子胥賢。莫問長洲草，荒涼無限年。
久雨 殷堯藩 
雲影蔽遙空，無端淡複濃。兩旬綿密雨，二月似深冬。詩酒從教數，簾幃一任重。孰知春有地，微露小桃紅。
郊行逢社日 殷堯藩 
酒熟送迎便，村村慶有年。妻孥親稼穡，老稚效漁畋。紅樹青林外，黃蘆白鳥邊。稔看風景美，寧不羨歸田。
過友人幽居 殷堯藩 
身坐眾香國，蒲團詩思新。一貧曾累我，此興未輸人。陋巷誰為俗，寒窗不染塵。石齋盟四友，年下頓生春。
過雍陶博士邸中飲 殷堯藩 
落葉下蕭蕭，幽居遠市朝。偶成投轄飲，不待致書招。塞雁沖寒過，山雲傍檻飄。此身何所似，天地一漁樵。
游王羽士山房 殷堯藩 
落日半樓明，琳宮事事清。山橫萬古色，鶴帶九皋聲。易作神仙侶，難忘父子情。道人應識我，未肯說長生。
署中答武功姚合 殷堯藩 
原中多陰雨，惟留一室明。自宜居靜者，誰得問先生。深井泉香出，危沙藥更榮。全家笑無辱，曾不見戈兵。
贈龍陽尉馬戴 殷堯藩 
早學全身術，惟令耕近田。自輸官稅後，常臥晚雲邊。細草沿階長，高蘿出石懸。向來名姓茂，空被外情牽。
上巳日贈都上人 殷堯藩 
三月初三日，千家與萬家。蝶飛秦地草，鶯入漢宮花。鞍馬皆爭麗，笙歌盡鬥奢。吾師無所願，惟願老煙霞。曲水公卿宴，香塵盡滿街。無心修禊事，獨步到禪齋。細草縈愁目，繁花逆旅懷。綺羅人走馬，遺落鳳凰釵。
送沈亞之尉南康 殷堯藩 
行邁南康路，客心離怨多。暮煙葵葉屋，秋月竹枝歌。孤鶴唳殘夢，驚猿嘯薜蘿。對江翹首望，愁淚疊如波。
奉送劉使君王屋山隱居 殷堯藩 
散發風簷下，沉沉日漸曛。鷹拳擒野雀，蛛網獵飛蚊。群動能歸計，吾生亦謾勤。塵緣難著眼，晚興寄青雲。
寄許渾秀才 殷堯藩 
文字饑難煮，為農策最良。興來鉏曉月，倦後臥斜陽。秋稼連千頃，春花醉幾場。任他名利客，車馬鬧康莊。
送客游吳 殷堯藩 
吳國水中央，波濤白渺茫。衣逢梅雨漬，船入稻花香。海戍通鹽灶，山村帶蜜房。欲知蘇小小，君試到錢塘。
陸丞相故宅 殷堯藩 
衣冠零落久，今日事堪傷。廚起青煙薄，門開白日長。殘梅欹古道，名石臥頹牆。山色依然好，興衰未可量。
中元日觀諸道士步虛 殷堯藩 
玄都開秘籙，白石禮先生。上界秋光淨，中元夜氣清。星辰朝帝處，鸞鶴步虛聲。玉洞花長髮，珠宮月最明。掃壇天地肅，投簡鬼神驚。倘賜刀圭藥，還留不死名。
醉贈劉十二 殷堯藩 
春草正淒淒，知君過惡溪。鶯將吉了語，猿共猓然啼。別路魂先斷，還家夢幾迷。定尋雷令劍，應識越王笄。樹色多於北，潮聲少向西。椰花好為酒，誰伴醉如泥。
早朝 殷堯藩 
曙鐘催入紫宸朝，列炬流虹映絳綃。天近鼇頭花簇仗，昨日鐘山甘露降，玻璃滿賜出宮瓢。
帝京二首 殷堯藩 
列郡征才起俊髦，萬機獨使聖躬勞。開藩上相頒龍節，迎春別賜瑤池宴，捧進金盤五色桃。龍虎山河禦氣通，遙瞻帝闕五雲紅。英雄盡入江東籍，都將儉德熙文治，淳俗應還太古風。
宮詞 殷堯藩 
悄悄深宮不見人，倚闌惟見石麒麟。芙蓉帳冷愁長夜，夜深怕有羊車過，自起籠燈看雪紋。
郊居作 殷堯藩 
碧樹濃陰護短垣，蒼江春暖渚鳧喧。買魚試喚鳴榔艇，相逢謂我迂疏甚，欲辨還憎恐失言。
閒居 殷堯藩 
茂苑閒居木石同，旋開小徑翦蒿蓬。虛游心在鴻蒙外，百年寄傲聊容膝，何必高車駟馬通。
暮春述懷 殷堯藩 
為客山南二十年，愁來怳近落花天。陰雲帶雨連山脊，此時若遇孫陽顧，肯服鹽車不受鞭。
端午日 殷堯藩 
少年佳節倍多情，老去誰知感慨生。不效艾符趨習俗，千載賢愚同瞬息，幾人湮沒幾垂名。
九日 殷堯藩 
萬里飄零十二秋，不堪今倚夕陽樓。壯懷空擲班超筆，酣歌欲盡登高興，強把黃花插滿頭。
九日病起 殷堯藩 
重陽開滿菊花金，病起支床惜賞心。紫蟹霜肥秋縱好，沈醉又成來歲約，遣懷聊作記時吟。
寒夜 殷堯藩 
雲冷江空歲暮時，竹陰梅影月參差。雞催夢枕司晨早，憑誰蕩滌窮殘候，入眼東風喜在期。
喜雨 殷堯藩 
臨岐終日自裴回，幹我茅齋半畝苔。山上亂雲隨手變，千里稻花應秀色，酒樽風月醉亭台。
春遊 殷堯藩 
明日城東看杏花，叮嚀童子蚤將車。路從丹鳳樓前過，絕勝羊傅襄陽道，車騎西風擁鼓笳。
夜酌溪樓 殷堯藩 
樓居溪上涼生早，坐對城頭起暮笳。打鼓泊船何處客，得意引杯須痛飲，好懷那許負年華。
旅行 殷堯藩 
煙樹寒林半有無，野人行李更蕭疏。堠長堠短逢官馬，寂寥一點寒燈在，酒熟鄰家許夜沽。
下第東歸作 殷堯藩 
十載驅馳倦荷鋤，三年生計鬢蕭疏。辛勤幾逐英雄後，身賤自慚貧骨相，朗嘯東歸學釣魚。
還京口 殷堯藩 
黃鶴山頭雪未消，行人歸計在今朝。城高鐵甕江山壯，吏民莫見參軍面，水宿風餐鬢髮焦。
襄口阻風 殷堯藩 
雪浪排空接海門，孤舟三日阻龍津。曹瞞曾墮周郎計，篙師整纜候明發，仍謁荒祠問鬼神。
潭州獨步 殷堯藩 
鶴發垂肩懶著巾，晚涼獨步楚江濱。一帆暝色鷗邊雨，笑看斥鷃飛翔去，樂處蓬萊便有春。
金陵懷古 殷堯藩 
黃道天清擁佩珂，東南王氣秣陵多。江吞彭蠡來三蜀，華夷混一歸真主，端拱無為樂太和。
登鳳凰台二首 殷堯藩 
鳳凰臺上望長安，五色宮袍照水寒。彩筆十年留翰墨，始信人生如一夢，壯懷莫使酒杯幹。梧桐葉落秋風老，人去台空鳳不來。梁武台城芳草合，莫問人間興廢事，百年相遇且銜杯。
韓信廟 殷堯藩 
長空鳥盡將軍死，無複中原入馬蹄。身向九泉還屬漢，此日深憐蕭相國，竟無一語到金閨。
訪許渾 殷堯藩 
去郭來尋隱者居，柳陰假步小籃輿。每期會面初償約，為言肯共留連飲，澗有青芹罟有魚。
李舍人席上感遇 殷堯藩 
微雲斂雨天氣清，松聲出樹秋泠泠。窗戶長含碧蘿色，飄然曳杖出門去，無數好山江上橫。
和趙相公登鸛雀樓 殷堯藩 
危樓高架泬寥天，上相閑登立彩旃。樹色到京三百里，雲路何人見高志，最看西面赤闌前。
冬至酬劉使君 殷堯藩 
異鄉冬至又今朝，回首家山入夢遙。漸喜一陽從地複，多少故人承宴賞，五雲堆裏聽簫韶。
李節度平虜詩 殷堯藩 
百萬王師下日邊，將軍雄略可圖全。元勳未論封茅異，太平從此銷兵甲，記取紅羊換劫年。
金陵上李公垂侍郎 殷堯藩 
海國微茫散曉暾，鬱蔥佳氣滿乾坤。六朝空據長江險，願從吾道禧文運，再使河清俗化淳。
贈惟儼師 殷堯藩 
煥然文采照青春，一策江湖自在身。雲鎖木龕聊息影，擬掃綠陰浮佛寺，桫欏高樹結為鄰。
寄許渾秀才 殷堯藩 
萬木驚秋葉漸稀，靜探造化見玄機。眼前誰悟先天理，漢廷累下征賢詔，未許嚴陵老釣磯。
送白舍人渡江 殷堯藩 
曉發龍江第一程，諸公同濟似登瀛。海門日上千峰出，片時喜得東風便，回首鐘聲隔鳳城。
送劉禹錫侍禦出刺連州 殷堯藩 
遐荒迢遞五羊城，歸興濃消客裏情。家近似忘山路險，此去定知償隱趣，石田春雨讀書耕。
送韋侍禦報使西蕃 殷堯藩 
歸奏聖朝行萬里，卻銜天詔報蕃臣。本是諸生守文墨，此去多應收故地，甯辭沙塞往來頻。
寒食城南即事因訪藍田韋明府 殷堯藩 
閑出城南禁火天，路傍騎馬獨搖鞭。青松古墓傷碑碣，世間儘是悠悠事，且飲韋家冷酒眠。
送源中丞使新羅 殷堯藩 
赤墀奉命使殊方，官重霜台紫綬光。玉節在船清海怪，誰得似君將雨露，海東萬里灑扶桑。
送景玄上人還山 殷堯藩 
嵩陽聽罷講經鐘，遠訪庭闈錫度空。蒲履謾從歸後織，梵宇傳來金貝葉，花前拜捧慰親容。
宮人入道 殷堯藩 
卸卻宮妝錦繡衣，黃冠素服制相宜。錫名近奉君王旨，綠鬟女伴含愁別，釋盡當年妒寵私。
友人山中梅花 殷堯藩 
南國看花動遠情，沈郎詩苦瘦容生。鐵心自儗山中賦，好風吹醒羅浮夢，莫聽空林翠羽聲。
客中有感 殷堯藩 
天地一身在，頭顱五十過。流年消壯志，空使淚成河。
憶家二首 殷堯藩 
新霽颺林初，蘋花貼岸舒。故鄉今夜月，猶得照孤廬。樹擁溪邊閣，山浮雨後嵐。白頭歸未得，夢裏望江南。
江行二首 殷堯藩 
暝色滄州迥，秋聲玉峽長。只因江上月，不覺過潯陽。晚泊長江口，寒沙白似霜。年光流不盡，東去水聲長。
偶題 殷堯藩 
越女收龍眼，蠻兒拾象牙。長安千萬里，走馬送誰家。
關中傷亂後 殷堯藩 
去歲干戈險，今年蝗旱憂。關西歸戰馬，海內賣耕牛。
楚江懷古 殷堯藩 
騷靈不可見，楚些竟誰聞。欲采蘋花去，滄州隔暮雲。
張飛廟 殷堯藩 
威名垂萬古，勇力冠當時。回首三分國，何人賦黍離。
生公講臺 殷堯藩 
暝色護樓臺，陰雲晝未開。一塵無處著，花雨遍蒼苔。
席上聽琴 殷堯藩 
高堂流月明，萬籟不到耳。一聽清心魂，飛絮春紛起。
酬雍秀才二首 殷堯藩 
晚市人煙合，歸帆帶夕陽。棲遲未歸客，猶著錦衣裳。臥病茅窗下，驚聞兩月過。興來聊賦詠，清婉逼陰何。
竹 殷堯藩 
窗戶盡蕭森，空階凝碧陰。不緣冰雪裏，為識歲寒心。
春怨 殷堯藩 
柳花撲簾春欲盡，綠陰障林鶯亂啼。只愁明日送春去，落日滿園啼竹雞。
館娃宮 殷堯藩 
宮女三千去不回，真珠翠羽是塵埃。夫差舊國久破碎，紅燕自歸花自開。
漢宮詞三首 殷堯藩 
成帝夫人淚滿懷，璧宮相趁落空階。可憐玉貌花前死，惟有君恩白燕釵。霍家有女字成君，年少教人著繡裙。枉殺宮中許皇后，椒房恩澤是浮雲。駿馬金鞍白玉鞭，宮中來取李延年。承恩直日鴛鴦殿，一曲清歌在九天。
同州端午 殷堯藩 
鶴發垂肩尺許長，離家三十五端陽。兒童見說深驚訝，卻問何方是故鄉。
夜過洞庭 殷堯藩 
笙歌只解鬧花天，誰是敲冰掉小船。為覓瀟湘幽隱處，夜深載月聽鳴泉。
游山南寺二首 殷堯藩 
山中盡日無人到，竹外交加百鳥鳴。昨日小樓微雨過，櫻桃花落晚風晴。踏碎羊山黃葉堆，天飛細雨隱輕雷。朗陵莫訝來何晚，不忍聽君話別杯。
寄太僕田卿二首 殷堯藩 
客窗強飲太匆匆，急雨寒風意萬重。驀上心來消未得，夢回又聽五更鐘。一陽才動伏群陰，萬物於今寓太音。若喜長生添線日，微微消息識天心。
新昌井 殷堯藩 
轆轤千轉勞筋力，待得甘泉渴殺人。且共山麋同飲澗，玉沙鋪底淺磷磷。
經靖安裏 殷堯藩 
巷底蕭蕭絕市塵，供愁疏雨打黃昏。悠然一曲泉明調，淺立閒愁輕閉門。
聞箏歌 殷堯藩 
淒淒切切斷腸聲，指滑音柔萬種情。花影深沈遮不住，度幃穿幕又殘更。
吹笙歌 殷堯藩 
伶兒竹聲愁繞空，秦女淚濕燕支紅。玉桃花片落不住，三十六簧能喚風。
贈歌人郭婉二首 殷堯藩 
石家金穀舊歌人，起唱花筵淚滿巾。紅粉少年諸弟子，一時惆悵望梁塵。雲滿衣裳月滿身，輕盈歸步過流塵。五更無限留連意，常恐風花又一春。
潭州席上贈舞柘枝妓 殷堯藩 
姑蘇太守青娥女，流落長沙舞柘枝。坐滿繡衣皆不識，可憐紅臉淚雙垂。
句 殷堯藩 
瘴雨出虹蝀，蠻煙渡江急。嘗聞島夷俗，犀象滿城邑。。